Rikunarita-ORG/Wikinium huggingface dataset:
# wan lon

sitelen lili ni li toki e wan lon.
sona ma la, **wan lon** li toki e ma anu nasin anu linja lon ma mi. wan lon la, kon ona li ken lili mute li ken meso. wan lon meso la, jan li pilin e mute pi kon ni tan nasin lawa ona, anu tan tomo ona, anu tan nasin ante kin
# sona pi sijelo ijo

**sona pi sijelo ijo** li sona lon sona nanpa. ona la, jan li lukin e wan ma e linja e selo ijo e sijelo ijo, li wile sona e ni: seme la, ma ona li poka anu weka anu seme?

## nasin

### nasin pi jan Ekete

sitelen ni li toki e sona nanpa 5.
jan Ekete(?)[*kipisi "lipu li ala" la lipu ante li kepeken nanpa Wikinanpa ni*] li jan pi sona nanpa tan ma Elina pi tenpo weka. ona li pali e lipu *"wan noka"* (toki Elina pi tenpo pini: *Στοιχεῖα*) kepeken nasin pi alasa lon tawa sona pi selo ma. open lipu la, ona li toki e ni: "sona luka ni li lon li noka tawa sona ale:"

1. sina wile sitelen e palisa la, wan ma tu li pana e ma ona e nasin ona.
2. sina ken suli e palisa tawa suli wile.
3. sina wile sitelen e sike la, wan ma li pana e insa ona lon; palisa li pana e suli ona.
4. pini poka leko ale li sama.
5. [ni li sona noka lon tawa palisa pi nasin sama] palisa tu li lon la, o sitelen e palisa ante lon ona tu. poka wan pi palisa ante ni la, o lukin e suli pi pini poka tu lon ni. sina wan e suli pi ona tu la, suli ni li lili tawa pini poka leko tu la, sina suli e palisa tu open la, ona li tawa ma wan lon ma.

jan Ekete li pali tawa sona mute tan sona luka ni taso.

### nasin pi jan Ekete ala

## ijo

### wan ma

**wan ma** li ijo noka lon sona ni. ona li ma wan taso: ma li lon poka ona la, ona li wan ma ante.

### palisa

**palisa** li suli lon nasin wan taso. sina tawa lon palisa la, nasin sina li awen sama li sike ala. nasin pi jan Ekete ala la, palisa li ken lon ala.

### lipu

**lipu** li suli lon nasin tu taso. mute la, nasin pi jan Ekete li kepeken lipu taso tan ni: jan li sona pona e ale lon lipu, ona li ken kepeken nasin lipu lon sijelo.

### selo pi poka palisa

**selo pi poka palisa** li lon lipu li jo e poka palisa taso. lili nanpa wan la, ona li jo e poka tu wan, li selo pi poka tu wan.

### ma sijelo

**ma sijelo** li pini ala li suli lon nasin tu wan. ona li jo e suli tan sinpin tawa monsi, li jo e suli tan poka tawa poka ante, li jo e suli tan anpa tawa sewi.

### sijelo pi sinpin supa

**sijelo pi sinpin supa** li lon ma sijelo. ale pi sinpin ona li sike ala. ona li sama selo pi poka palisa, taso ona li lon ma pi nasin tu wan.
# ma Kenu

| ma Kenu
 Kernow (toki Kenu)
Cornwall (toki Inli) |
| --- |
| ma kipisi |
|  len ma |
|  |
| ma tomo lawa | ma tomo Sili |
| ma suli | ma Inli |
| toki lawa | toki Kenu, toki Inli |
| ISO 3166 | GB-CON |

**ma Kenu** anu **ma Konwa** li ma kipisi pi ma Inli, li lon pini ma pi ma Piten suli. ma tomo Sili (toki Kenu: *Truru* [ˈtrʏ.rʏ] ~ [ˈtrɪ.rɪ]) li ma tomo lawa pi ma Kenu.

toki Kenu li toki majuna lon ma Kenu. toki Kenu li moli lon poka pi tenpo sike suno nanpa 1700 la toki Inli li kama toki suli pi ma Kenu. taso, tenpo pini la jan li moli ala e toki Kenu. tenpo lon la jan lili li toki kepeken toki ni. toki Kenu en toki Kinla li sama mute.

ona li lon poka pi ma Tewen. kulupu Sili pi ma lili li lon ma Kenu.
# sona pali pi jan Putakola

**sona pali pi jan Putakola** li sona pali lon sona sijelo. jan li pali e sona ni lon tenpo pini weka. kulupu mute pi tenpo pini weka li kama sona e ni li sona ala e ni: kulupu ante kin li kama sona e ni.

## nimi

**jan Putakola** anu **jan Pitakola** (toki Elina pi tenpo pini: *Πυθαγόρας*) li jan pi sona nanpa lon ma Elina pi tenpo pini weka. tawa jan pi ma Elopa la, ona li pana e sona ni tawa jan mute. ma Sonko la, sona ni li **sona pali Koku** (toki Sonko: *勾股定理*).

## ona li lon tan seme?

jan li pona e lon pi sona ni kepeken nasin mute. jan lawa wan pi ma Juwese(?) li pali kin e nasin!
# ma tomo Usilu

| ma tomo Usilu
 Oslo |
| --- |
| ma tomo lawa |
|  |
|  len ma |  sitelen lawa |
|  |
| ma tomo Usilu (loje) lon ma Nosiki |
| ma suli | ma Nosiki |
| toki lawa | toki Nosiki |
| jan lawa | jan Malijan Poken |
| tenpo open | tenpo sike 1048 |
| mani | mani Kone pi ma Nosiki  |
| tenpo | UTC+1 |
| lipu ilo |  |

**ma tomo Usilu** (toki Nosiki: *Oslo* [ʊ̂ʂlʊ]) li ma tomo lawa pi ma Nosiki. toki Nosiki la nimi ona li *Oslo*. tenpo pini la nimi ona li "Kisitanija" (*Christiania, Kristiania*). jan lawa Alata nanpa tu wan (*Harald III*) li pali e ona lon tenpo sike 1048. tenpo sike 1300 la ona li kama ma tomo lawa.

tenpo sike 2010 la ma tomo Usilu li jo e jan 1 442 318.
# nasin mun walo

**nasin mun walo** li kulupu mun suli palisa pi linja sike. kulupu suno mi li lon. mun suno li sike lon ni. linja ni li 87400 ± 3600 ly. oko jan li lukin e mun ali ala e seli lili palisa taso la, nimi ni li lon. nasin mun walo li jo e mun seli mute tawa luka luka ale ale ale ale ale.

nasin mun walo la, insa li palisa. weka insa palisa li weka pi tenpo Sekon mute mute ali. wawa awen ona li sama lili e wawa awen pi suno mi (*m*☉) wan ale ale ale ale ale. poka insa li linja suli tu tu li linja lili. suno mi li lon linja Olijon li 27700 ly tan insa.

suno mi li sike lon 250 km lon tenpo Sekon. tenpo pi sike wan li tenpo sike pi 212 ale ale ale.

ken la, lupa pimeja li lon insa pi nasin mun walo li linja e mun.

## tan

jan li sona lili e tan pi nasin mun walo. nasin pi pakala suli la, tenpo sike pini pi 138 ale ale ale ale la, ijo wawa seli li ante te kon insa li seli li lete. ni la, kulupu mun li lon. kulupu pi kulupu mun li lon.

jan Olin Jeuck Eggen en jan Donald Lynden–Bell en jan Sandage li toki e ni: tenpo pini la kon sike suli li lon. ijo ni li sama e ijo pi pakala suli. tu wan lon tu tu li ijo wan telo (H). wan lon tu tu li ijo wan suno (He).
# ma tomo Telawi

| ma tomo Telawi
 תל אביב (Tel Aviv) (toki Iwisi) |
| --- |
| ma tomo |
|  |
|  len ma |
| ma suli | ma Isale |
| toki lawa | toki Iwisi |
| jan lawa | jan Kon Kuta(?) |
| lipu ilo |  |

**ma tomo Telawi** (toki Iwisi: *תל אביב*) li ma tomo pi ma Isale. ona li lon kulupu ma Kus Tan(?). nimi ona lon toki Iwisi li *תל אביב*.
# kipisi Kepa pi kalama musi

kipisi Kepa pi kalama musi (toki Anku: *케이팝 (kalama: keipap)*, "kalama musi pi jan mute pi ma Anku") anu kalama musi pi ma Anku li kipisi pi kalama musi pi ma Anku.
# kulupu Kuko

sitelen lawa pi kulupu Kuko**kulupu Kuko** (toki Inli: *Google* /ˈɡuː.ɡəl/) li kulupu esun ilo pi ma Mewika. jan Lewi Pesi (Larry Page) en jan Sake Pin (Sergey Brin) li open e kulupu lon tenpo sike nanpa 1998 lon ma lili Kaliponja. kulupu Kuko li pali e nimi "*Google*" lon toki Inli tan sitelen pakala pi nimi "*googol*". kon pi nimi "*googol*" li nanpa 10100 (WAAAAAAAAAAAAAAAAAAAAAAAAAAAAAAAAAAAAAAAAAAAAAAAAAA[nnp]).

## ilo pi kulupu Kuko

### ilo lon kulupu linja ale pi ilo sona

* ilo Kuko
* ilo Jutu
* ilo pi ante toki pi kulupu Kuko

### ilo lon ilo sona

* ilo Kulon
* ilo kon lawa Kulon

## lipu ante

* Google
# kulupu toki Tuki

toki pi kulupu toki Tuki lon ma Elasija
**kulupu toki Tuki** li kulupu pi toki MLLL. sona jan la ona li tan ma Asija pi open suno.

jan TAAAA li toki kepeken toki pi kulupu Tuki. jan pi mute nanpa wan li toki kepeken toki Tuki.

## tan sona
# ma Alapama

| ma Alapama
 Alabama |
| --- |
| ma kipisi |
|  len ma |  sitelen lawa |
|  |
| ma Alapama lon ma Mewika (loje) |
| ma tomo lawa | ma tomo Monkomawi(?) |
| ma tomo pi mute jan nanpa wan | ma tomo Onwi(?) |
| ma suli | ma Mewika |
| toki lawa | toki Inli |
| mute jan | 5,157,699 |
| ISO 3166 | US-AL |

**ma Alapama** (toki Inli: *Alabama* /ˌæləˈbæmə/) li ma kipisi lon ma seli pi ma Mewika. ona li lon poka pi telo Kalipi. ma tomo Monkomawi(?) li ma tomo lawa pi ma Alapama. ma tomo Onwi(?) en ma tomo Piminkan(?) li ma tomo suli lon ona.

ma Mewika

|  |  |
| --- | --- |
| ma kipisi lawa | ma Ajowa · ma Akanso · ma Alaka · ma Alapama · ma Atajo · ma Awawi · ma Ewisona · ma Ilinowi · ma Insijena · ma Juta · ma Kaliponja · ma Kanesika · ma Kansa · ma Kentaki · ma Kolowato · ma Lowita · ma Luwisijan · ma Masasusi · ma Men · ma Mewilan · ma Minesota · ma Misikan · ma Misisipi · ma Misuwi · ma Montana · ma Nepaka · ma Niwata · ma Nokewalana · ma Notakota · ma Nujo · ma Numesiko · ma Nusesi · ma Nuwanse · ma Okajoma · ma Otalan · ma Owajo · ma Owekan · ma Pensiwenja · ma Sakewalana · ma Satakota · ma Sosa · ma Telawe · ma Tenesi · ma Tesa · ma Wajomin · ma Wasinton · ma Wemon · ma Wesinja · ma Wewesinja · ma Wikansen |
| ma kipisi pi lawa ala | kulupu ma Malijana · kulupu ma Pisin · ma Amelikasamowa · ma Kawan · ma Petoliko · ma Sisi |
# nasin telo Newa

nasin telo Newa li lon ma tomo Sanpisipu
**nasin telo Newa** (toki Lusi: *Нева*) li lon ma Lusi li lon ma tomo Sanpisipu. ona li open lon telo Latoka(?). ona li pini lon telo Sumi(?) pi telo suli Palito. nasin telo Newa li jo e linja pi suli linja Meta 74 000. ona li jo e ma lon telo mгte e nasin telo lili mute. ona li jaki mute.

tenpo sike nanpa 1703 la jan Pete nanpa wan(?) li pali e ma tomo Sanpisipu lon nasin telo Newa. jan mute li lon ma ni.
# ma tomo Sijan

| ma tomo Sijan
 西安 Xi'an |
| --- |
| ma tomo |
|  |
| sitelen pi ma tomo ni |
|  |
| ma Sonko la ma tomo Sijan li lon ni |
| ma suli | ma Sonko |
| ma lili | ma Sansi |
| tenpo | UTC+8 |
| ISO 3166 | CN-SN-01 |
| lipu ilo |  |

ni li pan linja tan ma tomo Sijan. (pan linja Pijan)
**ma tomo Sijan** (toki Sonko: *西安* [ɕi˥.an˥], "ma lon pini suno pi awen pona") li ma tomo lawa pi ma lili pi ma Sonko. jan pi mute suli li lon ona.
# palisa luka

luka jan li jo e **palisa luka** (toki Lasina: *Digiti manus*). jan li ken pilin li ken tawa e ijo kepeken palisa luka. ona li sama palisa noka.

* palisa luka wawa
* palisa luka nanpa tu anu palisa luka pana
* palisa luka meso anu palisa luka jaki
* palisa luka nanpa tu wan anu palisa luka olin
* palisa luka lili
# ijo lon

sitelen pi ijo wile
**ijo lon** anu **ijo wile** anu **ijo pilin** li ijo li ken moli. soweli en waso en akesi en kala en pipi en kijetesantakalu en kasi en soko en jan li ijo lon. ona ale li ken pilin. ijo lon ale li jo e poki sijelo lili. ona li ken jo e poki wan taso sama kon wile lili anu poki mute sama kasi anu soweli. kulupu ale pi ijo lon li ken kama suli li ken mama li ken awen e sijelo ona li ken pali tan ante pi ma poka.

ijo lon mute li lon ma lon tenpo suli. kulupu mute li weka. jan li sona ala e ijo lon pi mun ante.

## nasin pi lon ona

jan sona mute la ijo lon ale li jo e nasin ni:

* ken awen e insa
* ken jo e kipisi pona
* ken kepeken wawa
* ken kama suli
* ken ante poka tenpo
* ken pali tan ante poka
* ken mama
# ma Anwi

| ma Anwi
 安徽 |
| --- |
| ma kipisi |
|  |
| nena ma jelo lon ma Anwi |
| ma tomo lawa | ma tomo Kope |
| ma suli | ma Sonko |
| suli ma | km² 139,879 |
| mute jan | tenpo sike 2020 la jan 61,027,171 |
| jan lawa | jan Lan Jensun pi kulupu Sonkokonsantan
jan Wan Sinsijen pi ma Anwi |
| ISO 3166 | CN-AH |

**ma Anwi** (toki Sonko: *安徽*) li ma kipisi pi ma Sonko. ma Anwi lon ma Sonko pi open suno. ma Anwi li lon ala e telo suli.

tenpo pini la ma Anwi li jo lili e mani. tenpo sike 1949 la lawa pi ma Sonko li wile e ni: ma Anwi li jo mute e mani. tenpo ni la wawa telo en pan li pali lon ma Anwi kepeken telo tawa suli.

## ma

telo tawa Sansan li lon ma Anwi seli.

## sona tan
# ma Omun

| ma Omun
 澳門 Macau |
| --- |
| ma lili pi lawa ante |
|  |
|  len ma |  sitelen lawa |
| ma suli | ma Sonko |
| toki lawa | toki Sonko toki Potuke |
| toki ante | toki Kantun toki Inli |

**ma Mako** (toki Potuke: *Macau* /mɐˈkaw/) anu **ma Omun** (toki Kantun: *澳門* [ōu.mǔːn]) li ma lili pi lawa ante lon ma Sonko. tenpo pini la, ma Potuke li lawa e ona.

tomo mute pi musi mani li lon ma Mako.
# ma tomo Sijapaku

| ma tomo Sijapaku
 Diyarbakır |
| --- |
| ma tomo |
|  |
| ma suli | ma Tuki |
| ma lili | ma Anatolija seli pi open suno |
| toki lawa | toki Tuki |
| tenpo | UTC+3 |
| ISO 3166 | TR-21 |
| lipu ilo |   |

**ma tomo Sijapaku** li lon ma Tuki. nimi ni lon toki Tuki li *Diyarbakır*.
# len pi ma Mewika

| len pi ma Mewika  |
| --- |
|  |

**len pi ma Mewika** (toki Inli: *Flag of the United States of America*) li len ma tan ma Mewika. ona li jo e linja kule 13. linja kule ni li loje li walo. len ma ni li jo kin e ijo laso. ijo laso ni li jo e mun walo lili 50. mun walo lili ni li sama ma lili lawa 50 pi ma Mewika.
# pona lukin

ijo li **pona lukin** la, jan li lukin e ona li pilin pona. ijo ni li ken ma, li ken jan, li ken sitelen, li ken kiwen, li ken ijo ante ale.

ijo wan li ken pona lukin tawa jan wan, li ken ike lukin tawa jan ante.

pona lukin li ken nasa e sona jan. tomo sona la, jan wan li ike lukin la, jan ante li pona lukin la, jan tu ni li sona sama la, jan pi pana sona li toki e ni lon tenpo mute: sona pi jan pi pona lukin li suli tawa sona pi jan pi ike lukin. lukin li nasa e sona pi jan pi pana sona.

## tan sona
# jan Toma Pen

| jan Toma Pen
Thomas Paine |
| --- |
|  |
| ma | ma Piten suli ma Mewika  |
| toki | toki Inli |
| pali | jan sitelen
jan pi kulupu jan lawa |
| kama lon | ma Piten suli
1737 |
| moli | ma tomo Nujo
1809 |

tenpo sike nanpa 1737 la, **jan Toma Pen** (toki Inli la: Thomas Paine) kama lon lon ma Piten suli.

tenpo sike nanpa 1774 la, ona li tawa ma Mewika li pali e jan sitelen sona. tenpo pi utala pi ante suli pi ma Mewika la, jan Pen pali e lipu pi sona pilin pona (toki Inli la: "Common Sense") e
lipu pi tenpo ike(?) (toki Inli: *"Crisis" papers*). jan So Wasinton li lukin e lipu pi tenpo ike li pilin pona tan ni. tan ni la, kulupu utala ale pi ma Mewika li lukin e lipu pi tenpo ike.

tenpo pi utula meso la, jan Toma Pen li jan pi lawa ma pi jan mute (toki Inli la: Continental Congress).

tenpo sike nanpa 1809 la, lon ma tomo Nujo la, jan Toma Pen li moli.
# nasin sitelen Non

**nasin sitelen Non** (toki Wije: *Chữ Nôm／𡨸喃 ‧ 𡦂喃 ‧ 字喃* [t͡ɕɨ˦ˀ˥ nom˧˧]) li nasin sitelen pi toki Wije lon tenpo pini li tan nasin sitelen Ansi.

| nasin sitelen Non Chữ Nôm／𡨸喃 ‧ 𡦂喃 ‧ 字喃  |
| --- |
|
 nasin sitelen Non lon toki Wije.poka open pi nasin sitelen Lasina li nasin sitelen Non.poka pini pi nasin sitelen Lasina li nasin sitelen Lasina.  |
| nasin sitelen mama | nasin sitelen Ansi |
| toki | toki Wije |
| tenpo | tenpo sike nanpa LLTA[nnp] tawa tenpo ni |

nasin sitelen Non li kama suli lon tenpo suli nanpa kulupu tawa tenpo suli nanpa tu kulupu li sitelen e tenpo pini pi ma Wije.

tenpo sinpin la jan pi ma Wije li pali e nasin sitelen Non tan sitelen e nimi jan e nimi ma.sitelen mute pi toki Wije li kepeken nasin sitelen Non lon tenpo pini.

sitelen mute pi nasin sitelen Non li jo e kipisi tu: sitelen kalama en sitelen pi kon nimi.sitelen 𡨸li jo e kipisi kalama 宁 (zhǔ) en kipisi 字 (sitelen).

nasin sitelen Non la.nasin lawa li lon ala.nimi Chữ li jo e “𡨸” anu “𫳘”anu“𡦂”.kin la jan li kepeken mute nimi 字 lon toki Sonko.

## nimi

sitelen Non (*Chữ Nôm／𡨸喃*) li nasin sitelen tan nasin sitelen An li jo e sitelen lili mute pi ona taso.nimi ante ona li Chữ Nam en 𡨸南” anu “Quốc Âm en 國音”.

toki Wije la nasin sitelen Ansi li chữ Hán en 𡨸漢” anu “Hán tự en 漢字 en “chữ nho anu 字儒”.sitelen Ansi li lon lipu la ona li Hán văn anu 漢文.

kon pi nimi Hán Nôm anu 漢喃 li lipu ale lon tenpo pini pi ma Wije li ken kepeken nasin sitelen Ansi li kepeken nasin sitelen Non li kepeken nasin sitelen tu kin.

kon pi ninichữ Quốc ngữ anu 𡨸國語 li toki Wije lon nasin sitelen Lasina.

## o lukin e kulupu nimi

| nasin sitelen Non | toki Wije pi sitelen Lasina | toki pona |
| --- | --- | --- |
|
嘲𢜠伴𦤾貝冊場學韋那！ 張䇼尼包𠁟各材料恪僥抵學𡨸喃、 伴固体扒頭吧成繰系統曰尼貝歷史𱍿𠁀通過張䇼！ 衆碎拱歡迎伴㨂𢵰朱目標尼憑格入文本雙語𡨸漢喃－𡨸國語。 | Chào mừng bạn đến với trường học Vina!
Trang web này bao gồm các tài liệu khác nhau để học chữ Nôm,
bạn có thể bắt đầu và thành thạo hệ thống viết này với lịch sử lâu đời thông qua trang web!
Chúng tôi cũng hoan nghênh bạn đóng góp cho mục tiêu này bằng cách nhập văn bản song ngữ chữ Hán Nôm - chữ Quốc ngữ. |
kama pona tawa ma sona Wina! sina ken lukin e sona mute pi nasin sitelen Non lon lipu ni, sina ken kama sona e nasin sitelen majuna[nimi] ni lon lipu ni! mi mute li pilin pona tawa ni kin: sina pana e pona kepeken lipi pi nasin sitelen Non pi nasin sitelen Lasina tan wile ni.  |

## linja tawa

lipu Winawiki li lipu sona kepeken nasin sitelen Non

## o lukin kin

* nasin sitelen Ansi
* toki Wije

## toki
# ma kipisi Nujo

| ma Nujo
 New York |
| --- |
| ma kipisi |
|  len ma |  sitelen lawa |
|  |
| ma tomo lawa | ma tomo Apani |
| ma tomo pi mute jan nanpa wan | ma tomo Nujo |
| ma suli | ma Mewika |
| jan lawa | jan Kasi Oko |
| tenpo open | sike suno nanpa 1664 (ma anpa pi ma Inli)
sike suno nanpa 1778 (ma lili pi ma Mewika) |
| ISO 3166 | US-NY |

**ma kipisi Nujo** (toki Inli: *New York*, "ma Jo sin") anu **ma Nujo** li ma kipisi lon ma Mewika. mute jan la ma Mewika la ma tomo Nujo li ma tomo pi suli nanpa wan. taso, ma tomo Apani li ma lawa pi ma lili Nujo. ma tomo Papalo, en ma tomo Oseta, en ma tomo Siwaku, en ma tomo Senetasi en ma tomo Jusika li ma tomo suli ante. ma palisa li lon ma Nujo.

## ma

### ma tomo suli

| # | ma tomo | nimi mama | nanpa jan |
| --- | --- | --- | --- |
| 1 | ma tomo Nujo | *New York City* | 8 804 190 |
| 2 | ma tomo Papalo | *Buffalo* | 278 349 |
| 3 | ma tomo Jonka | *Yonkers* | 211 569 |
| 4 | ma tomo Oseta | *Rochester* | 211 328 |
| 5 | ma tomo Siwaku | *Syracuse* | 148 620 |
| 6 | ma tomo Apani | *Albany* | 99 224 |
| 7 | ma tomo Nulose | *New Rochelle* | 79 726 |
| 8 | ma tomo Manwenon | *Mount Vernon* | 73 893 |
| 9 | ma tomo Senetasi | *Schenectady* | 67 047 |
| 10 | ma tomo Jusika | *Utica* | 65 283 |
| 11 | ma tomo Wapen | *White Plains* | 59 559 |
| 12 | ma tomo Ente | *Hempstead* | 59 169 |
| 13 | ma tomo Towi | *Troy* | 51 401 |
| 14 | ma tomo Najakawapa | *Niagara Falls* | 48 671 |
| 15 | ma tomo Pinantan | *Binghamton* | 47 969 |

ma Mewika

|  |  |
| --- | --- |
| ma kipisi lawa | ma Ajowa · ma Akanso · ma Alaka · ma Alapama · ma Atajo · ma Awawi · ma Ewisona · ma Ilinowi · ma Insijena · ma Juta · ma Kaliponja · ma Kanesika · ma Kansa · ma Kentaki · ma Kolowato · ma Lowita · ma Luwisijan · ma Masasusi · ma Men · ma Mewilan · ma Minesota · ma Misikan · ma Misisipi · ma Misuwi · ma Montana · ma Nepaka · ma Niwata · ma Nokewalana · ma Notakota · ma Nujo · ma Numesiko · ma Nusesi · ma Nuwanse · ma Okajoma · ma Otalan · ma Owajo · ma Owekan · ma Pensiwenja · ma Sakewalana · ma Satakota · ma Sosa · ma Telawe · ma Tenesi · ma Tesa · ma Wajomin · ma Wasinton · ma Wemon · ma Wesinja · ma Wewesinja · ma Wikansen |
| ma kipisi pi lawa ala | kulupu ma Malijana · kulupu ma Pisin · ma Amelikasamowa · ma Kawan · ma Petoliko · ma Sisi |